
Text rozhodnutia
Súd: Krajský súd Banská Bystrica Spisová značka: 24S/171/2019 Identifikačné číslo súdneho spisu: 6019200455 Dátum vydania rozhodnutia: 17. 09. 2020 Meno a priezvisko sudcu, VSÚ: Mgr. Ivana Datlová ECLI: ECLI:SK:KSBB:2020:6019200455.1 Rozhodnutie Krajský súd v Banskej Bystrici ako správny súd, v senáte zloženom z predsedníčky senátu Mgr. Ivany Datlovej a členov senátu JUDr. Aleny Antalovej a JUDr. Petra Molčana, v právnej veci žalobcu: Slovenská patentová a doménová kancelária, spol. s r.o., Zaježová 560, 962 63 Pliešovce, IČO: 36 633 798, právne zastúpeného: Lion Law Partners s.r.o., Komenského 14A, 974 01 Banská Bystrica, IČO: 36 862 461, proti žalovanému: Finančné riaditeľstvo Slovenskej republiky, Lazovná 63, 974 01 Banská Bystrica, IČO: 42 499 500, o preskúmanie zákonnosti rozhodnutia žalovaného č. 100951254/2019 zo dňa 24. apríla 2019 takto r o z h o d o l : Žalobu z a m i e t a . Žalobcovi náhradu trov konania n e p r i z n á v a . o d ô v o d n e n i e : 1. Daňový úrad Banská Bystrica ako správca dane (ďalej len „správca dane") vykonal u žalobcu daňovú kontrolu dane z príjmov právnickej osoby za zdaňovacie obdobie roku 2014. Žalobca bol so zisteniami správcu dane počas daňovej kontroly oboznámený na ústnom pojednávaní konanom dňa 10. októbra 2017, zobral ich na vedomie a uviedol, že sa k nim nevie vyjadriť. O výsledku daňovej kontroly vyhotovil správca dane Protokol č. 102187039/2017 zo dňa 16. októbra 2017 (ďalej len „Protokol"), ktorý bol spolu s Výzvou na vyjadrenie sa k zisteniam uvedeným v Protokole žalobcovi doručený 3. novembra 2017. 2 4 S / 1 7 1 / 2 0 1 9 - 2 - Uvedeným dňom bola daňová kontrola ukončená a dňom nasledujúcim po doručení Protokolu, teda dňom 4. novembra 2017, začalo vyrubovacie konanie. Žalobca sa k Protokolu písomne vyjadril podaním z 22. novembra 2017. Následne ho správca dane vyzval, aby predložil dôkazy preukazujúce jeho tvrdenia obsiahnuté vo vyjadrení k Protokolu. Pripomienky žalobcu k Protokolu a zistenia správcu dane vo vyrubovacom konaní boli so žalobcom prerokované na ústnom pojednávaní dňa 8. marca 2018, z ktorého bola vyhotovená zápisnica č. 100516617/2018, čím bolo dokazovanie vo vyrubovacom konaní ukončené. Dňa 22. marca 2018 vydal správca dane Rozhodnutie č. 100607729/2018, ktorým žalobcovi vyrubil rozdiel dane v sume 7 167,46 EUR a neuznal daňovú stratu vykázanú žalobcom v daňovom priznaní vo výške 115 105,56 EUR. Rozhodnutím žalovaného č. 101856091/2018 zo dňa 20. septembra 2018 bolo uvedené rozhodnutie správcu dane zo dňa 22. marca 2018 zrušené a vec bola vrátená do vyrubovacieho konania, v ktorom sa správca dane zaoberal odstránením duplicity vo vylúčených výdavkoch z dodávateľských faktúr od spoločnosti BVCom Europe s.r.o. a opätovne prehodnotil vecnú súvislosť nákladov a príjmov žalobcov. S priebehom a výsledkami doplneného dokazovania správca dane žalobcu oboznámil na ústnom pojednávaní dňa 19. novembra 2018, z ktorého bola spísaná zápisnica č. 102276922/2018. Prvostupňové administratívne rozhodnutie 2. Správca dane Rozhodnutím č. 102416598/2018 zo dňa 30. novembra 2018 rozhodol tak, že žalobcovi vyrubil rozdiel dane v sume 7 650,36 EUR a neuznal daňovú stratu na dani z príjmov právnickej osoby za zdaňovacie obdobie roku 2014 v sume 115 105,56 EUR. 1. daň alebo daňová licencia vyrubená daňovým priznaním doručeným 30. júna 2015: 960,- EUR; 2. daň zistená správcom dane vo vyrubovacom konaní: 8 610,36 EUR; 3. rozdiel dane: 7 650,36; 4. daňová strata vykázaná v daňovom priznaní: 115 105,56 EUR; 5. daňová strata zistená správcom dane: 0,- EUR (ďalej len „rozhodnutie správcu dane"). 3. Správca dane svoje rozhodnutie odôvodnil zisteniami z daňovej kontroly a vyrubovacieho konania. Hlavným predmetom podnikateľskej činnosti žalobcu v preverovanom zdaňovacom období bolo poskytovanie účtovných služieb a poskytovanie reklamných služieb na internete prostredníctvom www. stránok. Na ťarchu nákladového účtu Reklama, Inzercia žalobca zaúčtoval v roku 2014 náklady v celkovej výške 161 778,04 EUR na základe dodávateľských faktúr od BVCom Europe s.r.o., Mcafe s.r.o. a Obchodno-zábavné centrum City Shop BB s.r.o. za reklamné služby (logo a reklamný banner) stránok G., G., G., G., G., G., G., G., G., ktoré mali byť podľa predložených dodávateľských faktúr poskytované 2 4 S / 1 7 1 / 2 0 1 9 - 3 - na webových stránkach dodávateľa G., G., G., G. a G. a ktoré podľa predložených odberateľských faktúr žalobca ďalej fakturoval svojim odberateľom: - SERENA STAV s.r.o., Rákoš 8961/26, Zvolen, IČO: 46 190 791 (G. a G.), - MIKI SYSTEMY s.r.o., Kukučínova 8, Banská Bystrica, IČO: 36 771 325 (G.), - Mcafe s.r.o., Bystrický rad 69, Zvolen, IČO: 369 641 421 (G.) Zo žalobcom predložených dokladov nebolo možné jednoznačne priradiť k dodávateľským faktúram faktúry odberateľské tak, aby bolo zrejmé ekonomické opodstatnenie vynaložených nákladov na jednotlivé reklamné služby a ich zaúčtovanie do nákladov žalobcu. Správca dane preto kontroloval predložené účtovné a daňové doklady, aby preveril, či žalobca služby (účtované na účet XXXXXX) obstarával pre seba ako koncový zákazník (spotrebiteľ) a či mu reklama bola poskytnutá za účelom propagácie jeho obchodného mena, loga a činnosti za účelom zvýšenia jeho príjmov, či zviditeľnenia spoločnosti, alebo boli reklamné služby určené pre zmluvných odberateľov. 4. Vo vzťahu k položke 34 875,- EUR zvyšujúcej výsledok hospodárenia správca dane zistil, že odberateľ SERENA STAV s.r.o. objednával u žalobcu reklamné služby vždy za celý kalendárny mesiac a žalobca ich v rovnakom rozsahu obstarával od svojho dodávateľa BVCom Europe s.r.o., pričom celú fakturovanú sumu zaúčtoval na ťarchu nákladového účtu XXXXXX. Tieto služby však žalobca svojmu odberateľovi fakturoval v mesiacoch január, február, marec, apríl a máj, vždy len za určitý počet dní s poznámkou o technickej prestávke v rozsahu 20, 21, 15, resp. 11 dní. Správca dane preto pomernú časť nákladov z preverovaných dodávateľských faktúr (konkrétne označených v rozhodnutí), ktoré zodpovedali technickej prestávke vylúčil z daňových výdavkov žalobcu, pretože v uvedenom rozsahu neboli náklady na reklamné služby žalobcom vynaložené v súvislosti s dosahovanými výnosmi, a teda ich vynaloženie nebolo pre daňové účely dostatočne odôvodnené a preukázané. Reklamné služby webovej stránky G. (logo) na stránkach G., G. a G., ktoré žalobca od označeného dodávateľa obstaral v júni 2014 podľa dodávateľskej faktúry č. 41042 vo výške základu 2 250,- EUR neboli v preverovanom zdaňovacom období vyfakturované odberateľovi SERENA STAV s.r.o., ani žiadnemu inému odberateľovi, a preto tieto náklady správca dane neuznal ako daňové výdavky žalobcu, ktorý vystupoval ako sprostredkovateľ reklamných služieb na webových stránkach zabezpečujúcich reklamu ich objednávateľovi, pretože nebolo dostatočne preukázané vynaloženie tohto výdavku na podnikanie alebo v súvislosti s ním, resp. že boli žalobcom vynaložené v súvislosti s dosahovanými príjmami (výnosmi) žalobcu z podnikania. Správca dane konštatoval, že uvedeným žalobca porušil § 21 ods. 1 a § 17 ods. 2 písm. a) v nadväznosti na § 2 písm. i) a písm. j) zákona č. 595/2003 Z.z. o dani z príjmov 2 4 S / 1 7 1 / 2 0 1 9 - 4 - v znení neskorších predpisov (ďalej len „zákon o dani z príjmov" alebo „zákon č. 595/2003 Z.z."). 5. Vo vzťahu k položke 42 480,- EUR zvyšujúcej výsledok hospodárenia správca dane uviedol, že podľa predložených dodávateľských faktúr bola v období jún, september a december 2014 jediným odberateľom reklamných služieb žalobcu, ktorých poskytovanie bolo vymedzené celým kalendárnym mesiacom, spoločnosť MIKI SYSTEMY s.r.o., ktorej boli reklamné služby žalobcom aj vyfakturované. Žalobca však podľa predložených dodávateľských faktúr (konkrétne uvedených v rozhodnutí) od BVCom Europe s.r.o. obstarával reklamné služby aj v mesiacoch júl, október a november, ktoré boli zaúčtované v nákladoch na ťarchu účtu XXXXXX Reklama, Inzercia, ktoré si žiadny jeho odberateľ neobjednal a žiadnemu odberateľovi neboli ani vyfakturované. Správca dane ich preto vylúčil z nákladov žalobcu konštatujúc, že uvedené výdavky (spolu vo výške 42 480,- EUR) neboli žalobcom preukázateľne vynaložené v súvislosti s dosahovanými príjmami z podnikania, resp. že ich vynaloženie na podnikanie alebo v súvislosti s podnikaním nebolo dostatočne preukázané a uzavrel, že žalobca uvedeným porušil § 21 ods. 1, § 17 ods. 2 písm. a) v nadväznosti na § 2 písm. i) a písm. j) zákona o dani z príjmov. 6. Vo vzťahu k položke 24 195,- EUR zvyšujúcej výsledok hospodárenia správca dane zistil, že podľa (konkrétne označených) dodávateľských faktúr od BVCom Europe s.r.o. obstarával žalobca ako sprostredkovateľ reklamných služieb na webovej stránke G. v priebehu celého preverovaného zdaňovacieho obdobia reklamu svojím objednávateľom na základe písomnej objednávky, ktorá mala spočívať v zobrazení ich loga alebo predmetu ich činnosti. Takto obstarané reklamné služby žalobca v priebehu kontrolovaného zdaňovacieho obdobia (okrem mesiaca september 2009, v ktorom boli žalobcom obstarané reklamné služby vyfakturované odberateľskou faktúrou č. 14092 zo dňa 12. septembra 2014 odberateľovi MIKI SYSTEMY s.r.o.) nefakturoval žiadnemu zo svojich odberateľov. Na základe uvedeného správca dane konštatoval, že deklarované výdavky na obstaranie reklamných služieb na webovej stránke G. neboli preukázateľne vynaložené žalobcom v súvislosti s dosahovanými príjmami z podnikania, resp. ich vynaloženie na podnikanie alebo v súvislosti s podnikaním nebolo dostatočne preukázané a uzavrel, že žalobca uvedeným porušil § 21 ods. 1, § 17 ods. 2 písm. a) v nadväznosti na § 2 písm. i) a písm. j) zákona o dani z príjmov. 7. Vo vzťahu k položke 4 650,- EUR zvyšujúcej výsledok hospodárenia správca dane uviedol, že žalobca v preverovanom zdaňovacom období zaúčtoval na ťarchu nákladového účtu XXXXXX (v rozhodnutí konkrétne označené) dodávateľské faktúry z 31. decembra 2014 od dodávateľa Obchodno-zábavné centrum City Shop BB s.r.o. za reklamné služby stránky G., G., G., G., G., podľa objednávky žalobcu 12/2014. Podľa dodávateľských faktúr mali 2 4 S / 1 7 1 / 2 0 1 9 - 5 - byť reklamné služby poskytnuté v decembri 2014 na stránke G.. K faktúram neboli priložené žiadne objednávky, zmluvy, ani iné doklady preukazujúce poskytnutie/uskutočnenie reklamy v reálnom čase. Žalobca k takto obstaraným reklamným službám nevystavil v preverovanom zdaňovacom období žiadne odberateľské faktúry, na základe čoho správca dane konštatoval, že tieto vynaložené náklady nespĺňajú časovú súvislosť s dosiahnutými výnosmi z podnikateľskej činnosti žalobcu v roku 2014, a teda nesúvisia so žalobcom dosahovanými príjmami. Správca dane tiež uviedol, že pre prípad, že fakturované reklamné služby žalobca objednal za účelom reklamy a propagácie vlastnej podnikateľskej činnosti, s poukazom na § 19 ods. 2 písm. k) a § 8 až 12 Obchodného zákonníka vychádzal správca dane, pri nedostatku iných dôkazov, z dostupných informácií zverejnených na internete a zistil, že stránka G. nepropaguje činnosť žalobcu, ale činnosť spoločnosti Slovenská realitná kancelária s.r.o. so sídlom vo Zvolen, ktorá sa zaoberá predajom nehnuteľností. Okrem základných informácií o tejto realitnej spoločnosti je na uvedenej webovej stránke uvedené len logo E. W. s preklikom na stránku S.. V pôvodnom texte tejto stránky jej tvorca ďakuje za podporu Slovenskej patentovej a doménovej kancelárii s.r.o. za vytvorenie domény s pomocou spoločnosti Vtáky Slovenska & Birds Slovakia, s.r.o. (G.) s tým, že iné logá sa na stránke G. nenachádzali. Na základe uvedeného správca dane konštatoval, že uvedený výdavok (náklad) nebol preukázateľne vynaložený žalobcom v súvislosti s dosahovanými príjmami (výnosmi) z podnikania, resp., že vynaloženie tohto výdavku na podnikanie alebo v súvislosti s podnikaním žalobcu nebolo dostatočne preukázané. Uzavrel, že žalobca uvedeným porušil § 21 ods. 1, § 17 ods. 2 písm. a), § 19 ods. 2 písm. k) v nadväznosti na § 2 písm. i) a písm. j) zákona o dani z príjmov. 8. Správca dane v rozhodnutí odôvodnil aj ďalšiu položku zvyšujúcu výsledok hospodárenia (záväzky po lehote splatnosti), ktoré nie sú pre potreby tohto prieskumu zákonnosti rozhodnutia žalovaného relevantné, pretože žalobca ich nesprávnosť alebo nezákonnosť v žalobe nenamietal. Správny súd ich preto v zhrnutí podstatných argumentov administratívneho rozhodnutia neuvádza. Súčasťou prvostupňového rozhodnutia bolo aj vyjadrenie správcu dane k vyjadreniu žalobcu k zisteniam uvedeným v Protokole. Rozhodnutie žalovaného 9. Žalovaný napadnutým rozhodnutím č. 100951254/2019 zo dňa 24. apríla 2019 odvolaním napadnuté rozhodnutie správcu dane potvrdil (ďalej len „rozhodnutie žalovaného"). 10. V rozhodnutí žalovaný zopakoval skutkové zistenia správcu dane a výsledky vyrubovacieho konania s tým, že sa stotožnil so závermi správcu dane s poukazom na § 2 písm. i), j), § 19 ods. 2, § 21 ods. 1, § 21 ods. 1 písm. e), § 17 ods. 2 písm. a) zákona o dani z príjmov. Po preskúmaní spisového materiálu mal za preukázané, že pri výkone daňovej 2 4 S / 1 7 1 / 2 0 1 9 - 6 - kontroly postupoval správca dane podľa § 44 zákona č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov (ďalej len „Daňový poriadok"), t. j. preveroval skutočnosti rozhodujúce pre správne určenie dane alebo dodržiavanie ustanovení osobitných predpisov. Daňovú kontrolu vykonal v rozsahu, ktorá bola nevyhnutne potrebná na dosiahnutie jej účelu. Žalobcovi neuprel práva vyplývajúce mu z § 45 ods. 1 Daňového poriadku a vytvoril mu dostatočný priestor na preukázanie skutočností, ktoré mali vplyv na správne určenie dane a ktoré uviedol v podanom daňovom priznaní k dani z príjmov právnickej osoby v kontrolovanom zdaňovacom období. Opakovane žalobcu vyzval na vyjadrenie ako konkrétne došlo k realizácii reklamy a propagácií žalobcu, resp. jeho činnosti ako koncového užívateľa dodaných reklamných služieb tým, že na internetových stránkach dodávateľa BVCom Europe spol. s.r.o. boli zverejnené názvy domén, ktoré podľa svojho názvu aj obsahu informujú a propagujú činnosť subjektov, zaoberajúcich sa najmä ochranou prírody, flóry a fauny, prípadne ponúkajú navigačné systémy a ktoré v roku 2014 nijakým spôsobom neodkazovali na žalobcu a ani nesúviseli s jeho podnikateľskou činnosťou. Správca dane pritom zistil, že informácia o tom, že vlastníkom niektorých domén je žalobca, pribudla na tieto stránky až dodatočne (dňa 13. augusta 2018) a v čase vykonávanej daňovej kontroly takýto údaj na uvedených stránkach nebol a ani dokumenty predložené žalobcom na CD nosiči nepreukazujú, že išlo o reklamu žalobcu. Vyjadril sa k jednotlivým odvolacím námietkam žalobcu, ktoré považoval za nedôvodné. 11. K odvolacej námietke žalobcu, že išlo o reklamnú podnikateľskú činnosť vlastnej a sprostredkovanej propagácie a reklamnej kampane, že žalobca bol konečným užívateľom výhod z dodanej reklamy, pretože išlo o reklamu vlastných domén, log a bannerov, že dôkazom o realizácii reklamy bol elektronický zápis súboru vo formáte .W. priložený na CD nosiči, print scany obrazovky, účtovníctvo žalobcu a BVCom Europe s.r.o., žalobcom uhradené faktúry registrátorom domén Atlantis Systems s.r.o. a WebSupport s.r.o. a k namietanému hodnoteniu technickej prestávky zo strany správcu dane žalovaný uviedol, že v konaní nebolo sporné, že reklama mala byť poskytovaná formou internetovej reklamy tak, že na stránkach dodávateľa boli zverejnené názvy konkrétnych domén. Sporná nebola ani skutočnosť, že žalobca časť reklamných služieb ďalej fakturoval svojim odberateľom, a teda dosiahol v tejto činnosti aj výnosy, pričom išlo o sprostredkovanie reklamy pre odberateľov SERENA STAV s.r.o. (do 23. marca 2014 ZV Serena s.r.o.), MIKI SYSTEMY s.r.o. a Mcafe s.r.o. za reklamu stránok G., G., G. a G. Správca dane neuznal za daňové výdavky za sprostredkovanie reklamy týchto stránok v prípade, že žalobca síce reklamné služby od dodávateľa nakúpil, ale svojim odberateľom ich už ďalej nevyfakturoval buď vôbec, alebo faktúry vystavil len za určitý počet dní z daného obdobia. Časť nákladov z dodávateľských faktúr, podľa ktorých boli žalobcom obstarané reklamné služby pre jeho odberateľov, ktorým však neboli ďalej fakturované, prípadne boli fakturované len za určitý počet dní (vo zvyšku s technickou prestávkou), boli vylúčené z daňových výdavkov, pretože nebolo preukázané, že 2 4 S / 1 7 1 / 2 0 1 9 - 7 - náklady na takto nakúpené reklamné služby boli vynaložené v súvislosti s dosahovanými príjmami žalobcu. Podstata priamej reklamy mala podľa žalobcu spočívať v reklame a propagácii vlastných log a bannerov žalobcu a mala mu zabezpečiť budúci ekonomický výnos, pričom išlo o zverejňovanie názvov domén (G., G., G.., G., G., G., G., G. a G.) na webových stránkach dodávateľa G., G., G., G., a G.. Žalovaný nesúhlasil s tvrdením žalobcu, že išlo o (priamu) reklamu jeho podnikateľskej činnosti, pretože z názvov domén vo vlastníctve žalobcu a z obsahu stránok bolo možné získať výlučne informácie týkajúce sa aktivít iných subjektov a informácie zverejnené na týchto stránkach žiadnym spôsobom priamo, ani nepriamo nesúvisia s podnikateľskou činnosťou žalobcu a poukázal pritom na zistenia správcu dane, že k relevantným informáciám o žalobcovi a jeho činnosti nebolo možné sa dostať ani cez tzv. preklik. Žalovaný preto konštatoval, že žalobca nepreukázal svoje tvrdenie, že išlo o (priamu) reklamu jeho činnosti. Žalovaný ďalej uviedol, že reklama (propagácia, zviditeľnenie) žalobcu nebola preukázaná ani elektronickým zápisom vo formáte .W., ktorý bol predložený na CD nosiči a ani print scanmi stránok dodávateľa, pretože na týchto dokumentoch názov žalobcu nie je uvedený a k informáciám o žalobcovi nebolo možné sa dostať ani sprostredkovanie cez tzv. preklik na niektorú z označených webových stránok. V zmysle § 19 ods. 2 písm. k) zákona o dani z príjmov sú výdavky na reklamu tie výdavky, ktoré sú vynaložené na účel prezentácie podnikateľskej činnosti daňovníka, tovaru, služieb, nehnuteľnosti, obchodného mena, ochrannej známky, obchodného označenia výrobkov a iných práv a záväzkov so zámerom dosiahnutia, zabezpečenia, udržania alebo zvýšenia príjmov a ani jedna z týchto foriem reklamy na základe preverovaných dodávateľských faktúr realizovaná nebola. To znamená, že žalobcom nebolo preukázané, že deklarovaným dodávateľom poskytnuté reklamné služby boli určené na (priamu) reklamu žalobcu, a preto, z dôvodu nepreukázania súvislosti nákladov žalobcu s ním dosahovanými príjmami neboli výdavky za dodanie reklamných služieb pre žalobcu uznané za daňové výdavky. Žalovaný sa stotožnil s argumentáciou správcu dane aj pokiaľ žalobca rozporoval skutkové a právne vyhodnotenie odberateľských faktúr, ktorými žalobca prefakturoval dodané reklamné služby svojim odberateľom SERENA STAV s.r.o., MIKI SYSTEMY s.r.o. a Mcafe s.r.o. K tvrdeniu žalobcu, že pokiaľ neboli jednotlivé dodané reklamné služby prefakturované odberateľom žalobcu, išlo v skutočnosti o (priamu) reklamu žalobcu, pretože bol vlastníkom dotknutých domén, žalovaný uviedol, že takto vynaložené výdavky na dodanie reklamných služieb neboli správcom dane správne uznané za daňové výdavky, ak k dodávateľským faktúram neboli priradené odberateľské faktúry, pretože na uvedených stránkach je propagovaná činnosť iného podnikateľského subjektu a k reklame žalobcu nedochádza. Názov, logo, sídlo, či predmet činnosti žalobcu sa na uvedených webových stránkach nenachádza v žiadnej forme, a to ani cez tzv. preklik. Poukázal na zistenia správcu dane a uviedol, že k reklame žalobcu nedochádza ani na ďalších webových stránkach, pretože je na nich propagovaná činnosť 2 4 S / 1 7 1 / 2 0 1 9 - 8 - iného subjektu a názov, logo, sídlo, či predmet činnosti žalobcu sa na nich nenachádza ani cez tzv. preklik. Webové stránky G., G., G. sú stránky spoločnosti Vtáky Slovenska & Birds Slovakia s.r.o., G. je webová stránka B. pri správe CHKO POĽANA, G. je webová stránka Supervinch servis - navijáky, gps s.r.o. a G. je webová stránka Občianskeho združenia EKO POĽANA, oz. Z verejnej prístupnej stránky registra G. bolo zistené, že doména Z. nie je registrovaná na žalobcu, vlastníkom stránky G. je spoločnosť Supervinch - navijáky, gps s.r.o. s konateľom J.. V. B. (konateľ žalobcu) a údaje o vlastníkovi stránky pri doménach s názvom G. a G. boli na stránky doplnené až 13. augusta 2018. Vo vzťahu k výdavkom na (priamu) reklamu žalobcu sa žalobca obmedzil len na konštatovanie, že pokiaľ je on vlastníkom predmetných stránok, je to priama reklama jeho činnosti a jej prínos pre neho je nespochybniteľný, čo však podľa žalovaného žiadnym spôsobom nepreukázal a nepodal žiadne vyhodnotenie prínosu a výhod, ktoré mu ako konečnému užívateľovi táto priama reklamná podpora prostredníctvom zverejnenia log a bannerov domén v jeho „vlastníctve", ktoré sa týkali propagácie a činnosti iných subjektov na webových stránkach dodávateľa priniesla. Žalovaný preto v zhode so závermi správcu dane uzavrel, že žalobca v priebehu daňovej kontroly, vyrubovacieho, ani odvolacieho konanie nepreukázal, že žalobcom vynaložené sporné náklady na reklamu boli v skutočnosti vynaložené na jeho (priamu) reklamu, resp., že súviseli s jeho podnikateľskou činnosťou, t. j. s jeho zdaniteľnými príjmami, a preto ich nebolo možné uznať za daňové výdavky. Zdôraznil pritom, že hlavným dôvodom na neuznanie výdavkov na (priamu) reklamu žalobcu na základe faktúr od dodávateľa BVCom Europe s.r.o. bolo podľa predložených dokladov a písomností to, že k tejto reklame vôbec nedošlo, pretože boli propagované iné subjekty prostredníctvom webových stránok propagujúcich ich činnosť. K argumentácii žalobcu, že z titulu „vlastníctva" predmetných stránok (domén) došlo ich zverejnením k (priamej) reklame žalobcu žalovaný neuznal za dôkaz v daňovom konaní, pretože z dokladov a z účtovníctva žalobcu nijako nevyplýva skutočnosť, že by žalobca bol „vlastníkom" nehmotného majetku (webových stránok) a informácie o tom, že mal byť „vlastníkom" domén pribudli na dotknuté webové stránky až dodatočne. Uviedol pritom, že doménu ako takú nie je možné fyzicky vlastniť, ale je možné si ju len prenajať spravidla na jeden rok za určitý poplatok a po uplynutí uvedeného obdobia doména exspiruje. Žalovaný tiež uviedol, že žalobca nepodal žiadne vysvetlenie k svojmu tvrdeniu, že sprostredkované reklamné služby poskytoval svojím odberateľom aj bezodplatne, ani vyhodnotenie prínosu a výhod takéhoto postupu. Žalovaný sa preto stotožnil so závermi správcu dane o tom, že žalobca neodstránil pochybnosti správcu dane o opodstatnenosti rozporovaných daňových výdavkov, čím neuniesol svoje dôkazné bremeno v daňovom konaní, čo malo za následok neuznanie týchto daňových výdavkov. 2 4 S / 1 7 1 / 2 0 1 9 - 9 - Žaloba 12. Včas podanou správnou žalobou sa žalobca domáhal zrušenia rozhodnutia žalovaného ako aj rozhodnutia správcu dane a vrátenia veci správcovi dane na ďalšie konanie. Uplatnil si plnú náhradu trov konania. Tvrdil, že došlo k ujme na jeho právach, pretože rozhodnutie žalovaného je nezákonné pre nesprávne právne posúdenie veci, pretože vychádza z nesprávne a nedostatočne zisteného skutkového stavu veci a je nepreskúmateľné pre nezrozumiteľnosť a nedostatok dôvodov. 13. Nezákonnosť rozhodnutia pre nesprávne právne posúdenie veci žalobca namietal preto, že právny záver žalovaného, že žalobca nepreukázal dôvodnosť uplatnených daňových výdavkov za poskytnuté reklamné služby bol založený na nesprávnom vyhodnotení dôkazov. Argumentoval, že hodnotenie dôkazov zhromaždených v priebehu daňovej kontroly a vyrubovacieho konania, najmä „technického" dôkazu o dátovej stope reklamy vykonanej dodávateľom BVCom Europe s.r.o. vo virtuálnom prostredí, nezodpovedá ich obsahu, ani predloženému účtovníctvu žalobcu, nezohľadňuje skutkové okolnosti danej veci a je vnútorne protirečivé a zmätočné. Žalovaným boli nesprávne vyhodnotené aj faktúry od WebSupport s.r.o. (č. 114004768) a faktúry od Atlantis Systems s.r.o. (č. 0138-2015, 0291-2014, 0323-2014, 1057-2013, 7480-2013) o prenájme webových stránok žalobcom, pokiaľ žalovaný tvrdil, že žalobca sa ich užívateľom stal až dňom 13. augusta 2018. Žalobca pritom zdôraznil, že stanovisko orgánov správy daní k tejto otázke nebolo jednoznačné, a keďže ide o odbornú otázku, neboli orgány správy daní ani kompetentné na jej posúdenie. Z uvedených dôvodov nemohli tieto skutkové zistenia viesť k prijatému záveru, že k (priamej) reklame žalobcu (pozn. žalobca vo svojich vyjadreniach rozlišuje „priamu" a „nepriamu" reklamu podľa sujektu, ktorý bol jej konečným užívateľom) nedošlo, pretože boli propagované iné subjekty. Žalobca zdôraznil, že (priama) reklama žalobcu bola dostatočne preukázaná reklamnými bannermi zverejnenými v digitálnom prostredí a propagujúcimi činnosť žalobcu a jeho obchodné meno (o čom ako dôkaz predložil CD), a teda uniesol svoje dôkazné bremeno v otázke poskytnutia (priamej) reklamy od deklarovaného dodávateľa s tým, že je irelevantné, koľko „videní" mohla táto reklama zaznamenať. Požiadavku orgánov správy daní na preukázanie ekonomického prínosu (priamej) reklamy pre žalobcu označil žalobca za neprimeranú, pretože explicitne nevyplýva z § 19 ods. 1 písm. k) zákona o dani z príjmov. Orgány správy daní pritom opomenuli v prospech žalobcu vyhodnotiť zaplatené faktúry za rok 2014 ako jasný a nespochybniteľný dôkaz o využívaní webových stránok žalobcom v roku 2014. Doplnil, že na území Slovenskej republiky nemôže byť žiadny z oprávnených užívateľov vlastníkom webových stránok. B. N. je národným registrátorom, ktorý poveril viaceré spoločnosti vykonávať registrácie a jednou z nich je aj spoločnosť Atlantis Systems s.r.o. Z faktúr uhradených spoločnosti Atlantis Systems s.r.o. pre rok 2014 pritom vyplýva, že registrátorom domény G. a G. je žalobca. Doména G. bola registrovaná na J.. V. B. (konateľ žalobcu) už v roku 2006 a na žalobcu v roku 2010. Z ďalších predložených faktúr je zrejmé, že doména 2 4 S / 1 7 1 / 2 0 1 9 - 10 - G. bola registrovaná na J.. V. B. už v roku 2007 a na žalobcu od roku 2011. Vo výpise domény je uvedené len obdobie od zaplatenia faktúr vystavených registrátorom do ukončenia platnosti domény. V priebehu daňovej kontroly boli ku každej doméne dodané faktúry registrátora za rok 2014, ktorými bolo preukázané, že žalobca je oprávneným „vlastníkom" predmetných webových stránok. Dátum 13. augusta 2018 je dňom zaplatenia domény na nasledujúce obdobie roku 2019 a nemá žiadny obsahový súvis s rokom 2014 a s nesprávnou úvahou orgánov správy daní, že „vlastníkom" predmetných webových stránok bol žalobca až od 13. augusta 2018. Zdôraznil, že pokiaľ by daňové orgány rešpektovali fakturáciu z roku 2014, dospeli by k záveru, že v roku 2014 bol žalobca „vlastníkom" všetkých uvádzaných domén. Žalobca vyjadril názor, že samotná skutočnosť, že na jednom CD nosiči sú nahraté logá viacerých reklamovaných subjektov a pre viacerých odberateľov nemôže viesť bez ďalšieho podrobnejšieho vysvetlenia a akceptovania dôkaznej hodnoty všetkých predložených dôkazov k záveru o nedostatočnom preukázaní dodania reklamných služieb pre žalobcu. 14. Žalobca namietal, že daňové orgány neuniesli bremeno tvrdenia, ani dôkazné bremeno na preukázanie a obhájenie svojho záveru o nedostatočnom preukázaní vynaložených daňových výdavkov s tým, že mali posudzovať najmä ekonomickú podstatu transakcie, ktorá má prednosť pred formou a právnym titulom, na základe ktorého bola uskutočnená. Poukázal na konštantnú rozhodovaciu činnosť Najvyššieho súdu SR a Ústavného súdu SR č. I. ÚS/504/2014 v otázke posúdenia (ne)unesenia dôkazného bremena, či bremena tvrdenia o skutočnostiach zistených pri výkone kontroly a tvrdil, že z predloženého účtovníctva nepochybne vyplýva, že k poskytnutiu reklamných služieb došlo, a teda svoje dôkazné bremeno žalobca vyčerpal, pretože disponuje existenciou plnenia a má k tomu aj zodpovedajúcu faktúru a prílohy s položkovitým opisom druhu a dodaných služieb od označeného dodávateľa. Na preukázanie opaku toho, čo účtovníctvom a súvisiacimi dokladmi deklaroval žalobca znáša dôkazné bremeno i dôkaznú núdzu správca dane. Žalobca zdôraznil, že vo svojej ekonomickej podstate a v zmysle údajov zaznamenaných vo virtuálnom prostredí išlo o (priamu) reklamu „vlastných" log a bannerov žalobcu, preukázateľne administrátorovi riadne zaplatených v roku 2014, na doménach dodávateľskej spoločnosti BVCom Europe s.r.o., s tým, že uskutočneným myšlienkovým postupom v procese voľného hodnotenia dôkazov daňové orgány nerešpektovali zmysel a účel internetovej reklamy ako daňovo uznateľného výdavku. Podľa žalobcu pritom neexistujú rozumné pochybnosti o tom, že bol uskutočnený nákup reklamných služieb a že došlo k naplneniu zákonných podmienok u všetkých uplatnených nákladových položiek tak, ako to vyžaduje zákon o dani z príjmu. Vyhodnotenie dôkazov so záverom, že nedošlo k dostatočnému preukázaniu poskytnutých reklamných služieb, a preto nepredstavujú daňový náklad, nezodpovedá zistenému skutkovému stavu a orgány správy daní tiež aplikovali príslušné ustanovenia zákona o dani z príjmov jednostranne, na ťarchu a v neprospech 2 4 S / 1 7 1 / 2 0 1 9 - 11 - žalobcu, čím konali v rozpore s § 3 ods. 3, ods. 6, § 24 ods. 4, § 44 ods. 1, § 46 ods. 5 Daňového poriadku, § 2 písm. i), § 19 ods. 1 písm. k) a § 21 ods. 1 zákona o dani z príjmu. 15. V ďalšej časti žaloby žalobca, nespochybňujúc svoje dôkazné bremeno v daňovom konaní, poukázal na povinnosť správcu dane dbať, aby skutočnosti rozhodujúce pre správne určenie daňovej povinnosti boli zistené čo najúplnejšie, k čomu slúžia dôkazné prostriedky uvedené v § 24 ods. 4 Daňového poriadku a ich voľba je na správcovi dane. Poukázal aj na zásadu voľného hodnotenia dôkazov v zmysle § 3 ods. 3 Daňového poriadku s tým, že zhodnotenie vykonaných dôkazov musí správca dane v odôvodnení rozhodnutia náležite zdôvodniť. V nadväznosti na uvedené žalobca uviedol, že technicky nesprávne a neprijateľné preferovanie výlučne formálnych údajov, najviac mylne interpretovaných v rozpore s fakturáciou, ktorou daňový subjekt preukazoval opak, v prieniku s podozrením o možnom dodatočnom doplnení v evidencii webových stránok bez zodpovedajúceho dôkazu, nemôžu postačovať v rámci rozloženého dôkazného bremena na záver daňových orgánov o nedostatočnom preukázaní žalobcom uplatnených daňových výdavkov. Zdôraznil, že orgány správy dane nevychádzali dôsledne z vykonaného dokazovania a nepredložili jednoznačné úvahy a hodnotenie dôkazov vo veci tak, aby boli nespochybniteľným podkladom pre neuznanie nákladov za poskytnuté reklamné služby na základe vystavených dodávateľských faktúr v preverovanom zdaňovacom období. Preto žalobca tvrdil, že správca dane i žalovaný nesprávne, nedostatočne a zmätočne, a teda nepreskúmateľne vyhodnotili skupinu dôkazov o reálnom - vecne a časovo nemennom a nespochybniteľnom poskytnutí reklamných služieb a výlučne pod vplyvom tejto skutočnosti jednostranne v neprospech žalobcu posúdili predložené účtovné doklady o vynaložených daňových výdavkoch. Žalobca preto namietal nesprávny procesný postup orgánov správy daní pri voľnom hodnotení dôkazov, ktorý vyústil do nesprávneho právneho posúdenia veci, keď žalobcom preukázateľne vynaložené náklady na poskytnuté reklamné služby orgány správy daní neuznali pre účely stanovenia daňového základu na výpočet dane z príjmu za rok 2014. Vyjadrenie žalovaného k správnej žalobe 16. Žalovaný navrhol podanú správnu žalobcu zamietnuť a žalobcu zaviazať znášaním trov konania zo svojho. Vyjadril názor, že napadnuté rozhodnutie aj rozhodnutie správcu dane je zákonné a dostatočne, riadne a zrozumiteľne odôvodnené. Po preskúmaní rozhodnutia správcu dane v rozsahu požadovanom v odvolaní žalobcu dospel k záveru, že správca dane v konaní postupoval v súlade so základnými zásadami správy daní, dostatočne vyhodnotil jednotlivé dôkazy postupom podľa § 3 ods. 3 Daňového poriadku, pričom prihliadal na všetko, čo pri správe daní vyšlo najavo a dodržal zásadu zákonnosti. Úplne a správne zistil skutkový stav veci a dospel k správnemu právnemu záveru. Žalobca neodstránil pochybnosti správcu dane o opodstatnenosti rozporovaných výdavkov, čím neuniesol svoje dôkazné bremeno v daňovom konaní, v dôsledku čoho neboli preukázané jeho tvrdenia s príslušnými hmotnoprávnymi následkami. 2 4 S / 1 7 1 / 2 0 1 9 - 12 - 17. K žalobnej námietke, že prínos zo sprostredkovania reklamy, ktorá bola určená pre odberateľov žalobcu, ako aj prínos z (priamej) reklamy pre žalobcu ako konečného užívateľa je nespochybniteľným a prináša žalobcovi úžitok konečných výhod žalovaný uviedol, že prínos zo sprostredkovanej reklamy (nepriama reklama) je žalovanému zrejmý, pokiaľ žalobca tieto reklamné služby ďalej fakturoval svojim odberateľom, a teda dosiahol z tejto činnosti aj výnosy. Opodstatnenosť uplatnenia nákladov za sprostredkovanie reklamy pre odberateľov žalobcu bola spochybnená len v prípade, ak od dodávateľov nakúpené reklamné služby žalobca svojim odberateľom ďalej nefakturoval vôbec alebo vystavil svojim odberateľom faktúry len za určitý počet dní z tohto obdobia. Podstata reklamy určenej pre žalobcu (priama) reklama mala spočívať v reklame a propagácii jeho „vlastných" log a bannerov a mala mu zabezpečiť budúci ekonomický prínos, avšak z vyjadrení a objasnení žalobcu nebolo možné vôbec zistiť, na akom princípe mala táto „priama" reklama fungovať a aký bol jej konkrétny prínos, resp. v akom časovom horizonte by bolo možné prínos očakávať a vyhodnotiť. Na webových stránkach dodávateľa boli totiž zverejňované názvy domén, ktoré nijako nepropagovali činnosť žalobcu, jeho sídlo, obchodné meno, logo a pod. ale priamo súviseli s inými spoločnosťami, spravidla zameranými na ochranu prírody. Spochybnená bola opodstatnenosť uplatnenia nákladov na reklamu stránky G. v daňových výdavkoch, pretože z názvu tejto domény ani z obsahu tejto stránky nebolo možné získať žiadnu informáciu týkajúcu sa existencie, predmetu podnikania, činnosti, sídla, obchodného mena a pod. žalobcu. Žalovaný zdôraznil, že náklady z dodávateľských faktúr, kde malo ísť o reklamu stránky G., ktorá mala byť podľa vyjadrenia žalobcu jeho (priamou) reklamou, boli posudzované v súvislosti s podnikateľskou činnosťou žalobcu z hľadiska splnenia podmienok pre uznanie nákladov ako daňových výdavkov stanovených v § 2 písm. i) zákona o dani z príjmov v spojení s § 21 ods. 1 písm. e), podľa ktorého výdavky vynaložené na reklamu môžu byť uznané za daňové výdavky len v tom prípade, ak neboli v rozpore so zákonom o reklame, a teda zodpovedali zákonnému vymedzeniu pojmu reklama. 18. Žalovaný sa nestotožnil s tvrdením žalobcu, že v prípade, že k dodávateľským faktúram za reklamu stránok G., G. a G., G. nevystavil odberateľské faktúry, išlo o (priamu) reklamu jeho podnikateľskej činnosti, pretože boli zverejnené názvy stránok, ktoré sú jeho „vlastníctvom", a teda bol konečným užívateľom výhod, (čo sa malo podľa žalobcu vzťahovať aj k stránke G.), pretože z názvov domén G., G. a G. a G. jednoznačne vyplýva aj názov odberateľa a tieto stránky žiadnu reklamu žalobcu neobsahovali. Aj z názvu a obsahu stránok, ktoré mali byť vo „vlastníctve" žalobcu a to G. , G., G., G., G., G., bolo možné získať výlučne informácie týkajúce sa aktivít iných subjektov, spravidla zameraných na ochrany prírody 2 4 S / 1 7 1 / 2 0 1 9 - 13 - a vtáctva. Hoci žalobca tvrdil, že je „vlastníkom" uvedených domén, a teda aj konečným užívateľom výhod, z informácií získaných na stránke registra G. neboli tieto tvrdenia preukázané. Za dôkaz realizácie reklamy pre žalobcu žalovaný neuznal ani listinné farebné print scany obrazoviek, ani elektronický zápis súboru vo formáte .W. predložený na CD nosiči, pretože názov žalobcu na týchto dokumentoch nefiguruje a k informáciám o žalobcovi nie je možné sa dostať ani sprostredkovane cez preklik na niektorej z www. stránok. Ďalej uviedol, že hoci v doplnenom odvolaní žalobca predložil aj farebné print scany úvodných obrazoviek stránok G. a G., na ktorých bol uvedený text: „Vlastník domény G.: Slovenská patentová a doménová kancelária, spol. s r.o.", resp. „Vlastník domény G.: Slovenská patentová a doménová kancelária, spol. s r.o." tento údaj bol na stránky doplnený až dodatočne, pretože v priebehu daňovej kontroly, ani v kontrolovanom zdaňovacom období takýto údaj na stránke zverejnený nebol. Vo vzťahu k odberateľovi SERENA STAV s.r.o., žalovaný uznal za daňové výdavky tie náklady na reklamu sprostredkovanú žalobcom od jeho dodávateľa BVCom Europe, s.r.o. , ktorá bola odberateľovi SERENA STAV s.r.o. aj vyfakturovaná. Pokiaľ dodanie reklamy žalobcovi nebolo ďalej vyfakturované odberateľovi žalobcu SERENA STAV s.r.o., prípadne bolo vyfakturované len za určitý počet dní v mesiaci, tieto náklady neboli uznané za daňové výdavky, pretože nesúviseli so zdaniteľnými príjmami žalobcu. Tvrdenie žalobcu, že išlo o jeho (priamu) reklamu, pokiaľ dodané reklamné služby nevyfakturoval svojmu odberateľovi SERENA STAV s.r.o., pretože je „vlastníkom" domény G., toto tvrdenie žalobcu nebolo preukázané s tým, že z verejne dostupných informácií na stránke G. bolo v administratívnom konaní zistené, že vlastníkom domény G. je, resp. bola spoločnosť SERENA spol. s r.o. Teplice. Žalobca pritom ani na výzvy správcu dane nepredložil žiadne dôkazy a neobjasnil, akým spôsobom reklama stránky G. zabezpečila ekonomický prínos priamo žalobcovi ako koncovému užívateľovi výhod. Vo vzťahu k odberateľovi MIKI SYSTÉMY s.r.o. boli orgánmi správy daní vylúčené z daňových výdavkov tie náklady za reklamu z dodávateľských faktúr, ktoré neboli uvedenému odberateľovi vyfakturované napriek tvrdeniu žalobcu, že reklama stránky G. bola jeho (priamou) reklamou, pretože žalobca nepreukázal a nevysvetlil, ako mohla byť reklama tejto www. stránky jeho (priamou) reklamou a aký bol pre neho jej ekonomický prínos. Preto žalovaný uzavrel, že neuznané náklady na reklamu v súvislosti s deklarovaným odberateľom MIKI SYSTÉMY s.r.o. nesúviseli so zdaniteľnými príjmami žalobcu. Ani v súčasnosti z verejne dostupných informácií nevyplýva, že by vlastníkom domény s názvom G. bol žalobca. Rovnaká argumentácia žalovaného sa vzťahovala aj k žalobcom obstaranej reklame od jeho dodávateľa Mcafe s.r.o. za reklamné služby webovej stránky G. pre spoločnosť MIKI SYSTÉMY s.r.o., pretože žalobca žiadnym spôsobom pri neuznaných nákladoch nepreukázal a nevysvetlil ako reklama stránky G. mohla byť jeho (priamou) reklamou a aký bol pre neho jej ekonomický prínos. Ďalším dôvodom neuznaných nákladov bola skutočnosť, že v mnohých prípadoch nebola nakupovaná služby uhradená 2 4 S / 1 7 1 / 2 0 1 9 - 14 - a fakturovaná čiastka zostala evidovaná v účtovníctve žalobcu v jeho záväzkoch, čím bolo spochybnené reálne vynaloženie predmetných nákladov na dosiahnutie, zabezpečenie a udržanie príjmov žalobcu. Na webovej stránke G., ani na stránkach hlavného dodávateľa žalobcu BVCom Europe s.r.o., či iných jeho dodávateľov v roku 2014 nebola ani v jednom prípade zverejnená reklama propagujúca podnikateľský subjekt Slovenská patentová a doménová kancelária spol. s r.o., pretože neboli v žiadnej forme zverejnené žiadne údaje týkajúce sa tohto subjektu. Zverejnením stránok vo vlastníctve žalobcu sa prípadný záujemca dozvedel jedine o činnosti ekologicky zameraných subjektov, ktoré vykonávajú predovšetkým ochranársku činnosť prírody a nemajú súvislosť s podnikateľskou činnosťou žalobcu. Zdôraznil, že informácia o tom, že vlastníkom domény je žalobca, pribudla na stránku až dodatočne dňa 13.08.2018, avšak v kontrolovanom zdaňovacom období roku 2014 a ani počas vykonávania daňovej kontroly tento údaj na stránke G. uvedený nebol. 19. K námietke žalobcu, že daňové orgány nepovažovali za potrebné v prospech žalobcu vyhodnotiť zaplatené faktúry spoločnostiam WebSupport s.r.o. a Atlantis Systems s.r.o. žalovaný uviedol, že tieto dôkazy nepreukazujú opodstatnenosť uplatnenia daňových výdavkov na (priamu) reklamu žalobcu, pretože predmetné webové stránky podľa svojho názvu aj obsahu informujú a propagujú činnosť iných subjektov a užívateľa stránky neodkazujú na žalobcu a ani nesúvisia s jeho podnikateľskou činnosťou. 20. K žalobnej námietke týkajúcej sa záveru orgánov správy daní o tom, že žalobca neuniesol svoje dôkazné bremeno ohľadom preukázania dôvodnosti uplatnených daňových výdavkov žalovaný uviedol, že správca dane postupoval pri výkone daňovej kontroly podľa § 44 Daňového poriadku a zisťoval alebo preveroval skutočnosti rozhodujúce pre správne určenie dane, pričom daňovú kontrolu vykonával v rozsahu, ktorý bol nevyhnutne potrebný na dosiahnutie jej účelu. Žalobcovi neuprel práva vyplývajúce z § 45 ods. 1 Daňového poriadku, pretože mu vytvoril dostatočný časový priestor na to, aby preukázal skutočnosti, ktoré mali vplyv na správne určenie dane a skutočnosti, ktoré uviedol v podanom daňovom priznaní za kontrolované zdaňovacie obdobie. Opakovane žalobcu vyzýval, aby sa vyjadril najmä k tomu, ako konkrétne došlo k realizácii reklamy a propagácii jeho činnosti ako koncového užívateľa tým, že na internetových stránkach dodávateľa BVCom EUROPE s.r.o. boli zverejňované názvy domén, ktoré podľa svojho názvu aj obsahu informujú a propagujú činnosť iných subjektov, zaoberajúcich sa ochranou prírody, flóry a fauny a ktoré v roku 2014 užívateľa stránky nijakým spôsobom neodkazovali na žalobcu a ani nesúviseli s jeho podnikateľskou činnosťou. Informácia o tom, že „vlastníkom" niektorých domén je žalobca pribudla na tieto stránky až dodatočne, po výkone daňovej kontroly. Zdôraznil, že dokumenty, ktoré žalobca predložil na CD nosiči nepreukazujú, že išlo o jeho (priamu) reklamu. 2 4 S / 1 7 1 / 2 0 1 9 - 15 - Posúdenie podstatných skutkových tvrdení a právnych argumentov 21. Krajský súd v Banskej Bystrici ako správny súd vecne príslušný podľa § 10 zákona č. 162/2015 Z. z. Správny súdny poriadok (ďalej len „SSP") a miestne príslušný podľa § 13 ods. 1 SSP vec prejednal na nariadenom pojednávaní, na ktorom žalobca zotrval na argumentácii uvedenej v podanej správnej žalobe, v neprítomnosti žalovaného, ktorý svoju neúčasť ospravedlnil a súhlasil s prejednaním veci v jeho neprítomnosti a po preskúmaní žalobou napadnutého rozhodnutia z dôvodov uvedených v žalobe zistil, že žaloba žalobcu nie je dôvodná. 22. Podľa § 134 ods. 1 SSP správny súd je viazaný rozsahom a dôvodmi žaloby, ak nie je ďalej ustanovené inak. 23. Podľa § 190 SSP ak správny súd po preskúmaní rozhodnutia alebo opatrenia žalovaného dospeje k záveru, že žaloba nie je dôvodná, rozsudkom ju zamietne. 24. Podľa § 3 ods. 1, 2, 3 Daňového poriadku (1) Pri správe daní sa postupuje podľa všeobecne záväzných právnych predpisov, chránia sa záujmy štátu a obcí a dbá sa pritom na zachovávanie práv a právom chránených záujmov daňových subjektov a iných osôb. (2) Správca dane postupuje pri správe daní v úzkej súčinnosti s daňovým subjektom a inými osobami a poskytuje im poučenie o ich procesných právach a povinnostiach, ak tak ustanoví tento zákon. Správca dane je povinný zaoberať sa každou vecou, ktorá je predmetom správy daní, vybaviť ju bezodkladne a bez zbytočných prieťahov a použiť najvhodnejšie prostriedky, ktoré vedú k správnemu určeniu a vyrubeniu dane. (3) Správca dane hodnotí dôkazy podľa svojej úvahy, a to každý dôkaz jednotlivo a všetky dôkazy v ich vzájomnej súvislosti, pritom prihliada na všetko, čo pri správe daní vyšlo najavo. 25. Podľa § 24 ods. 1, 2, 4 Daňového poriadku (1) Daňový subjekt preukazuje a) skutočnosti, ktoré majú vplyv na správne určenie dane a skutočnosti, ktoré je povinný uvádzať v daňovom priznaní alebo iných podaniach, ktoré je povinný podávať podľa osobitných predpisov, 2) b) skutočnosti, na ktorých preukázanie bol vyzvaný správcom dane pri správe daní, c) vierohodnosť, správnosť a úplnosť evidencií a záznamov, ktoré je povinný viesť. (2) Správca dane vedie dokazovanie, pričom dbá, aby skutočnosti nevyhnutné na účely správy daní boli zistené čo najúplnejšie a nie je pritom viazaný iba návrhmi daňových subjektov. (4) Ako dôkaz možno použiť všetko, čo môže prispieť k zisteniu a objasneniu skutočností rozhodujúcich pre správne určenie dane a čo nie je získané v rozpore so všeobecne záväznými právnymi predpismi. Ide najmä o rôzne podania daňových subjektov, svedecké výpovede, znalecké posudky, verejné listiny, protokoly o daňových kontrolách, 2 4 S / 1 7 1 / 2 0 1 9 - 16 - zápisnice o miestnom zisťovaní a obhliadke, povinné záznamy a evidencie vedené daňovými subjektmi a doklady k nim. 26. Podľa § 63 ods. 5 Daňového poriadku rozhodnutie obsahuje odôvodnenie, ak tento zákon neustanovuje inak. V odôvodnení sa uvedie, ktoré skutočnosti boli podkladom rozhodnutia, vysporiadanie sa s návrhmi a námietkami daňového subjektu, aké úvahy ovplyvnili hodnotenie dôkazov a použitie právnych predpisov, podľa ktorých sa rozhodovalo. 27. Podľa § 2 písm. i) a písm. j) zákona o dani z príjmov v znení účinnom na toto konanie Na účely tohto zákona sa rozumie i) daňovým výdavkom výdavok (náklad) na dosiahnutie, zabezpečenie a udržanie príjmov preukázateľne vynaložený daňovníkom, zaúčtovaný v účtovníctve 1) daňovníka alebo zaevidovaný v evidencii daňovníka podľa § 6 ods. 11, ak tento zákon neustanovuje inak, j) základom dane rozdiel, o ktorý zdaniteľné príjmy prevyšujú daňové výdavky ( § 19) pri rešpektovaní vecnej a časovej súvislosti zdaniteľných príjmov a daňových výdavkov v príslušnom zdaňovacom období, ak tento zákon neustanovuje inak 28. Podľa § 19 ods. 2 písm. k) zákona o dani z príjmov v znení účinnom na toto konanie Daňové výdavky, ktoré možno uplatniť len v rozsahu a za podmienok ustanovených v tomto zákone, sú výdavky (náklady) na reklamu vynaložené na účel prezentácie podnikateľskej činnosti daňovníka, tovaru, služieb, nehnuteľností, obchodného mena, ochrannej známky, obchodného označenia výrobkov a iných práv a záväzkov súvisiacich s činnosťou daňovníka so zámerom dosiahnutia, zabezpečenia, udržania alebo zvýšenia príjmov daňovníka. 29. Podľa § 21 ods. 1 zákona o dani z príjmov v znení účinnom na toto konanie (1) Daňovými výdavkami nie sú výdavky (náklady), ktoré nesúvisia so zdaniteľným príjmom, aj keď tieto výdavky (náklady) daňovník účtoval, 1) výdavky (náklady), ktorých vynaloženie na daňové účely nie je dostatočne preukázané, a ďalej a) výdavky (náklady) na obstaranie hmotného majetku, nehmotného majetku ( § 22) a hmotného majetku a nehmotného majetku vylúčeného z odpisovania ( § 23), b) výdavky na zvýšenie základného imania vrátane splácania pôžičiek, c) úplatky alebo iné neoprávnené výhody poskytnuté inej osobe priamo alebo sprostredkovane aj vtedy, ak v príslušnom štáte je poskytnutie takéhoto úplatku alebo inej neoprávnenej výhody obvykle tolerované, d) výdavky na vyplácané podiely na zisku vrátane podielov na zisku (tantiém) členov štatutárnych orgánov a ďalších orgánov právnických osôb, e) výdavky (náklady) presahujúce limity ustanovené týmto zákonom alebo osobitnými predpismi 15) a výdavky (náklady) vynaložené v rozpore s týmto zákonom alebo s osobitnými predpismi, 103) 2 4 S / 1 7 1 / 2 0 1 9 - 17 - f) výdavky prevyšujúce príjmy v zariadeniach na uspokojovanie potrieb zamestnancov alebo iných osôb s výnimkou § 17 ods. 3 písm. e), pričom výdavky a príjmy sa posudzujú v úhrne za všetky zariadenia, g) výdavky na technické zhodnotenie ( § 29 ods. 1) a výdavok, ktorý sa považuje za technické zhodnotenie ( § 29 ods. 2) h) výdavky na reprezentáciu okrem výdavkov na reklamné predmety v hodnote neprevyšujúcej 17 eur za jeden predmet, pričom za reklamné predmety sa nepovažujú darčekové reklamné poukážky, i) výdavky na osobnú potrebu daňovníka vrátane výdavkov (nákladov) na ochranu osoby daňovníka a blízkych osôb daňovníka, na ochranu majetku daňovníka, ktorý nie je súčasťou obchodného majetku daňovníka, a majetku blízkych osôb daňovníka; toto ustanovenie sa nepoužije na výdavky (náklady) podľa § 19 ods. 2 písm. e) a p), j) výdavky (náklady) vynaložené na príjmy nezahŕňané do základu dane, k) výdavky (náklady) na nákup vlastných akcií vo výške sumy prevyšujúcej nominálnu hodnotu akcií. 30. Podľa § 2 ods. 1 písm. a), b) zákona 147/2001 Z. z. o reklame a o zmene a doplnení niektorých zákonov (ďalej len „zákon o reklame") v znení účinnom na toto konanie Podľa tohto zákona a) reklama je predvedenie, prezentácia alebo iné oznámenie v každej podobe súvisiace s obchodnou, podnikateľskou alebo inou zárobkovou činnosťou 1b) s cieľom uplatniť produkty na trhu, b) produkt je tovar, služby, nehnuteľnosti, obchodné meno, 2) ochranná známka, 3) označenie pôvodu výrobkov 4) a iné práva a záväzky súvisiace s podnikaním 31. Podľa § 2 ods. 2 písm. a) zákona 147/2001 Z. z. o reklame a o zmene a doplnení niektorých zákonov (ďalej len „zákon o reklame") v znení účinnom na toto konanie Reklamou nie je označenie sídla právnickej osoby, trvalého pobytu fyzickej osoby, označenie prevádzkarne alebo organizačnej zložky právnickej osoby alebo fyzickej osoby obchodným menom, ako aj označenie budov, pozemkov a iných nehnuteľných vecí alebo hnuteľných vecí vo vlastníctve alebo v nájme týchto osôb 32. Predmetom súdneho prieskumu bolo žalobou napadnuté rozhodnutie žalovaného, ktorým bolo potvrdené rozhodnutie správcu dane, ktorým bol žalobcovi vyrubený rozdiel na dani z príjmov právnickej osoby za zdaňovacie obdobie roku 2014. 33. Správny súd preskúmal napadnuté rozhodnutie žalovaného ako aj rozhodnutie správcu dane a postup, ktorý ich vydaniu predchádzal, pričom rozsah prieskumu bol stanovený dôvodmi nezákonnosti uplatnenými v žalobe. Každý, kto sa cíti dotknutý na svojich právach alebo právom chránených záujmoch rozhodnutím orgánov verejnej správy, 2 4 S / 1 7 1 / 2 0 1 9 - 18 - má Ústavou SR zaručené právo na súdnu ochranu. Je len na ňom, ako svoje právo využije. Správny súd poskytuje ochranu právam a právom chráneným záujmom účastníkov administratívnych konaní pred nezákonnosťou rozhodnutia a postupu orgánov verejnej správy. Správne súdnictvo je ovládané dispozičnou zásadou, čo znamená, že určenie rozsahu a obsahu prieskumu správneho súdu patrí žalobcovi. Správny súd je viazaný jednak rozsahom a jednak dôvodmi nezákonnosti, ktoré boli v žalobe uplatnené. Správny súd nie je ďalšou inštanciou v administratívnom konaní. Nemá oprávnenie dôvody nezákonnosti z obsahu preskúmavaných rozhodnutí, ani z obsahu administratívnych spisov za žalobcu vyhľadávať a tak žalobné dôvody nezákonnosti za žalobcu dopĺňať a ani všeobecne uplatnené dôvody nezákonnosti podľa obsahu administratívneho spisu a rozhodnutí na daný prípad konkretizovať. To znamená, že všeobecne uplatnené námietky nezákonnosti bez ich konkretizácie na daný prípad neumožňujú súdny prieskum zákonnosti. 34. Z obsahu podanej správnej žaloby vyplýva, že žalobca namietal neuznanie nákladov na (priamu) reklamu žalobcu do daňových výdavkov v preverovanom zdaňovacom období roku 2014, ktorá mala byť žalobcovi poskytnutá jeho dodávateľmi, a to na základe nesprávneho vyhodnotenia predložených dôkazov v rozpore s ich obsahom. Podľa vyjadrenia žalobcu mala (priama) reklama spočívať v zverejnení webových stránok G., G., G., G., G., G., G., ktorých „vlastníkom" je žalobca na webových stránkach dodávateľa aj v tých prípadoch, keď žalobca k dodávateľským faktúram od BVCom Europe s.r.o. vystaveným za dodanie obstaraných reklamných služieb pre odberateľov žalobcu (sprostredkovaná/nepriama reklama podľa terminológie žalobcu) nevedel priradiť odberateľské faktúry o dodaní obstaraných reklamných služieb svojim odberateľom. Poskytnutie (priamej) reklamy pritom žalobca preukazoval CD s nepozmeniteľnými elektronickými zápismi vo formáte .W. a print scanmi obrazovky „vlastných" webových stránok žalobcu, faktúrami od registrátorov domén Atlantis Systems s.r.o. a WebSupport s.r.o., preukazujúcimi, že žalobca je „vlastníkom" domén a webovej prezentácie zverejnenej na webových stránkach dodávateľa, účtovníctvom žalobcu a dodávateľa BVCom Europe s.r.o., z ktorého vyplýva, že reklamné služby boli poskytnuté a elektronickým skenmi „vlastných" webových stránok, z ktorých vyplýva, že išlo o reklamu obchodného mena žalobcu s tým, že poskytnutie (priamej) reklamy malo pre žalobcu evidentný prínos vo forme jeho zviditeľnenia. Namietal tiež nepreskúmateľnosť rozhodnutia žalovaného pre nedostatok jednoznačných úvah pri hodnotení vykonaných dôkazov, jeho protirečivosť a zmätočnosť. Žalobca tiež tvrdil, že správca dane (žalovaný) neuniesli svoje dôkazné bremeno, pretože nepreukázali, že skutočnosti deklarované žalobcom ohľadom dodania reklamných služieb, ktoré žalobca predloženými dôkazmi deklaroval, nie sú pravdivé. 35. Námietka týkajúca sa dôkazného bremena žalobcu a orgánov správy daní nebola dôvodná. Žalobca tvrdil, že svoje dôkazné bremeno vyčerpal predložením účtovných 2 4 S / 1 7 1 / 2 0 1 9 - 19 - evidencií, z ktorých vyplynulo, že k poskytnutiu reklamných služieb došlo, pretože ak disponuje existenciou plnenia a má k tomu zodpovedajúcu faktúru a prílohy s položkovitým opisom druhu a ceny dodaných služieb od deklarovaného dodávateľa, svoju dôkaznú povinnosť v daňovom konaní splnil a preukázanie opaku leží na správcovi dane. Takto formulovaná žalobná námietka nemohla obstáť, pretože nezodpovedá zistenému skutkovému stavu veci, ani platnej právnej úprave. V preskúmavanej veci bolo napriek žalobcom predloženým dôkazom a jeho tvrdeniam sporné práve dodanie reklamných služieb žalobcovi v takom rozsahu a čase, ako bola faktúrami vystavenými jeho dodávateľom deklarovaná (priama reklama), a teda bolo sporné žalobcom deklarované vynaloženie výdavkov na jeho (priamu) reklamu z dôvodov, ktoré boli v odôvodnení rozhodnutia žalovaného podrobne popísané (pozri bod 10, 11 tohto rozsudku). Z § 24 ods. 1 Daňového poriadku vyplýva povinnosť daňového subjektu (žalobcu) preukazovať skutočnosti, ktoré majú vplyv na správne určenie dane a skutočnosti, ktoré je povinný uvádzať v daňovom priznaní alebo v iných podaniach, ktoré je povinný podávať podľa osobitných predpisov, skutočnosti, na ktorých preukázanie bol vyzvaný správcom dane v priebehu daňovej kontroly alebo daňového konania a vierohodnosť, správnosť a úplnosť evidencií a záznamov, ktoré je povinný viesť. Správca dane pritom nie je povinný označovať daňovému subjektu dôkazy, ktoré má predložiť. Splnenie podmienok na uplatnenie daňových výdavkov pre určenie výšky dane z príjmu preukazuje daňovník (žalobca), pričom splnenie týchto podmienok nespočíva len vo formálnej deklarácii predložením dokladov s predpísaným obsahom. Doklady musia mať povahu faktu a musia byť vystavené na materiálnom podklade a ako právna skutočnosť aj preukázané. Dokazovanie zo strany správcu dane slúži len na následnú verifikáciu daňovníkom tvrdených skutočností a dokladov, ktoré predložil. To znamená, že je dôkaznou povinnosťou žalobcu ako daňovníka nepochybne preukázať, že výdavky, ktorých vynaloženie deklaroval v daňovom priznaní k dani z príjmov právnickej osoby zodpovedá skutočnosti a ak svoje tvrdenia nepreukáže, nemôže byť deklarovaný výdavok uznaný za výdavok daňový. Žalobca sa mýli, keď tvrdí, že svoje dôkazné bremeno zvládol tým, že predložil povinnú evidenciu, resp. účtovné doklady, ktorých vystavenie je predpísané zákonom, a tým svoje dôkazné bremeno vyčerpal, pretože uvedené tvrdenie nemá oporu v § 24 Daňového poriadku. Pokiaľ si daňovník (žalobca) uplatňuje daňové výdavky, musí mať vždy k dispozícii dôkazy o tom, že išlo o jeho výdavky spojené s udržaním alebo dosahovaním príjmov. Žalobca sa mýli aj v tvrdení, že bolo povinnosťou orgánov správy daní preukázať, že skutočnosti deklarované žalobcom predloženými dokladmi/dôkazmi nie sú pravdivé, pretože toto tvrdenie nemá oporu v § 24 Daňového poriadku. Orgány správy daní nemajú povinnosť preukazovať/dokazovať opak skutočností deklarovaných daňovníkom. Majú povinnosť viesť dokazovanie za účelom čo najúplnejšieho zistenia skutočností nevyhnutných pre účely správy daní a ich úlohou v zmysle § 24 ods. 2 a § 3 ods. 2 Daňového poriadku je správne určenie a vyrubenie dane. Za tým účelom preverujú skutočnosti deklarované daňovým subjektom a ak dospejú k pochybnostiam o správnosti, úplnosti alebo vierohodnosti evidencií a záznamov, ktoré je daňový subjekt povinný viesť, majú povinnosť označiť zistené skutočnosti, ktoré 2 4 S / 1 7 1 / 2 0 1 9 - 20 - k ich pochybnostiam viedli, oboznámiť s nimi daňový subjekt (žalobcu) a umožniť mu, aby sa k nim vyjadril. Spochybnením žalobcom deklarovaných skutočností na základe relevantných dôvodov je dôkazné bremeno správcu dane (žalovaného) v daňovom konaní vyčerpané a je opäť na daňovom subjekte, aby predložením ďalších dôkazov alebo vysvetlení rozptýlil pochybnosti orgánov správy daní a obhájil správnosť, úplnosť a vierohodnosť deklarovaných skutočností. Z obsahu administratívneho spisu vyplynulo, že žalobca bol oboznámený s pochybnosťami správcu dane vo vzťahu k uplatneným výdavkom za (priamu) reklamu a poskytol žalobcovi možnosť, aby ich uplatnenie obhájil a objasnil, akým spôsobom mu bola poskytnutá reklama na webových stránkach propagujúcich iné subjekty a ich činnosť v zmysle jej definičných kritérií uvedených v § 19 ods. 2 písm. k) zákona o dani z príjmov a § 2 ods. 1 písm. a) a b) zákona o reklame a aký mala pre neho ekonomický prínos. 36. Námietka nepreskúmateľnosti rozhodnutia žalovaného pre nesprávne, nedostatočné a zmätočné vyhodnotenie vykonaných dôkazov nebola dôvodná, pretože nemala oporu v obsahu preskúmavaného rozhodnutia. Rozhodnutie je nedostatočne odôvodnené, a z jeho obsahu nie je zrejmé, aké úvahy viedli orgán verejnej správy pri vyhodnotení dokazovania alebo pri právnom posudzovaní veci. Nedostatok dôvodov znamená jednak absolútny nedostatok odôvodnenia, ale aj to, že rozhodnutie neobsahuje skutočnosti, ktoré viedli orgán verejnej správy k rozhodnutiu. Nepreskúmateľnosť pre nedostatok dôvodov je zásadne založená na nedostatku dôvodov skutkových, pričom musí ísť o vady skutkových zistení, o ktoré boli opreté rozhodovacie dôvody. Požiadavky na obsah odôvodnenia rozhodnutia orgánov správy daní je normovaný v § 63 ods. 5 Daňového poriadku. Z neho vyplýva, že odôvodnenie musí obsahovať skutočnosti, ktoré boli podkladom rozhodnutia, aké úvahy ovplyvnili hodnotenie dôkazov a použitie právnych predpisov, podľa ktorých sa rozhodovalo a vysporiadanie sa s návrhmi a námietkami daňového subjektu. Žalobca v podanej žalobe všeobecne namietal, že odôvodnenie napadnutého rozhodnutia nie je možné považovať za vyčerpávajúci, vecný a dostatočne preskúmateľný spôsob rozhodovania žalovaného v pozícii odvolacieho orgánu, čím nadviazal na svoje tvrdenia, že žalovaný (aj správca dane) nesprávne, nedostatočne a zmätočne vyhodnotili skupinu dôkazov o reálnom - vecne a časovo nemennom a nespochybniteľnom poskytnutí reklamných služieb a výlučne pod vplyvom tejto skutočnosti jednostranne v neprospech žalobcu posúdili predložené účtovné doklady o vynaložených daňových výdavkov. Tvrdil, že žalovaný (ani správca dane) nepredložili jednoznačné úvahy a hodnotenie dôkazov vo veci tak, aby boli nespochybniteľným podkladom pre neuznanie nákladov za poskytnuté reklamné služby na základe vystavených dodávateľských faktúr v preverovanom zdaniteľnom období. Poukázal pritom na technicky nesprávne a neprijateľné preferovanie výlučne formálnych údajov, naviac mylne interpretovaných v rozpore s fakturáciou, ktoré podľa žalobcu nepostačujú pre prijatý záver o nedostatočnom preukázaní uplatnených daňových výdavkov. Žalobca tiež tvrdil, že žalovaný nezohľadnil jeho argumentáciu obsiahnutú v podanom odvolaní a jeho doplnení. Tieto žalobné dôvody žalobca nijako nekonkretizoval. Neuviedol, s ktorou konkrétnou 2 4 S / 1 7 1 / 2 0 1 9 - 21 - v odvolaní namietanou skutočnosťou sa žalovaný vo svojom rozhodnutí dostatočne alebo vôbec nevysporiadal, a preto takto formulovaná námietka nepreskúmateľnosti rozhodnutia žalovaného nemohla byť pre jej obsahovú nedostatočnosť podrobená preskúmaniu. Z obsahu uvedenej argumentácie žalobcu vyplýva, že predostiera vlastné hodnotenie vykonaných dôkazov, čím vyjadruje nesúhlas s vyhodnotením dokazovania orgánmi správy daní. Nesúhlas s vyhodnotením dôkazov, t.j. nesúhlas žalobcu s prijatými skutkovými závermi, ktoré boli podkladom pre vydanie preskúmavaného rozhodnutia, nepreukazuje tvrdenie žalobcu o nedostatku obsahových náležitostí preskúmavaného rozhodnutia, a preto neodôvodňuje záver o nepreskúmateľnosti rozhodnutia žalovaného pre nedostatok dôvodov. Pre úplnosť správny súd dodáva, že po preskúmaní odôvodnenia rozhodnutia žalovaného nezistil, že by trpelo vadou nepreskúmateľnosti. Z preskúmavaného rozhodnutia vyplýva, ktoré skutočnosti boli podkladom pre jeho vydanie, žalovaný označil skutkové zistenia správcu dane v priebehu daňovej kontroly a vyrubovacieho konania zo žalobcom predložených a správcom dane získaných dôkazov aj ich vyhodnotenie, keď uviedol, že nimi nebolo preukázané, že žalobcom deklarované výdavky na (priamu) reklamu boli daňovými výdavkami, pretože nebolo preukázané, že boli vynaložené na účel prezentácie podnikateľskej činnosti žalobcu, jeho tovaru, služieb, nehnuteľností, obchodného mena, ochrannej známky, obchodného označenia výrobkov a iných práv a záväzkov súvisiacich s činnosťou žalobcu so zámerom dosiahnutia, zabezpečenia, udržania alebo zvýšenia jeho príjmov. V odôvodnení rozhodnutia uviedol aj právne posúdenie uvedených skutkových zistení, keď konštatoval, že deklarované výdavky na priamu reklamu žalobcu nie sú daňovými výdavkami v zmysle § 19 ods. 2 písm. k), § 2 písm. j) a § 21 ods. 1 zákona o dani z príjmov, a preto ich nemožno uznať za daňové výdavky. Žalovaný tiež uviedol dôvody, pre ktoré boli spochybnené žalobcom predložené dôkazy a prečo vzhľadom na ich spochybnenie nepostačujú pre záver, že žalobcom uplatnené výdavky v podanom daňovom priznaní sú daňovými výdavkami. Žalovaný sa vysporiadal aj s jednotlivými odvolacími námietkami žalobcu tak, ako bolo uvedené v bode 11 tohto rozsudku. 37. Námietka nesprávneho právneho posúdenia veci v dôsledku nesprávneho vyhodnotenia predložených dôkazov nebola dôvodná, pretože nemala oporu v obsahu vykonaných dôkazov, ani v platnej právnej úprave. Právnym posúdením veci je činnosť orgánu verejnej správy, pri ktorej zo skutkových zistení vyvodzuje právne závery a aplikuje konkrétnu právnu normu na zistený skutkový stav. Nesprávne právne posúdenie veci znamená, že orgán verejnej správy podriadil zistený skutkový stav pod právnu normu, ktorá sa na vec nevzťahuje, alebo sa nevzťahuje v uvedenom rozsahu, alebo aplikoval nesprávny právny predpis, alebo síce použil správny právny predpis, no tento chybne vyložil, v dôsledku čoho dospel k nesprávnym právnym záverom. Zákonné vymedzenie daňového výdavku je obsiahnuté v § 2 písm. i) zákona o dani z príjmov tak, že daňovým výdavkom je len taký výdavok, ktorý je preukázateľne vynaložený daňovníkom za účelom dosiahnutia, zabezpečenia alebo udržania jeho zdaniteľných príjmov a je zaúčtovaný v jeho účtovníctve. 2 4 S / 1 7 1 / 2 0 1 9 - 22 - Výdavok na reklamu je daňovým výdavkom len vtedy, ak je vynaložený na účel prezentácie podnikateľskej činnosti daňovníka, tovaru, služieb, obchodného mena, ochrannej známky, obchodného označenia výrobkov a iných práv a záväzkov súvisiacich s činnosťou daňovníka so zámerom dosiahnutia, zabezpečenia, udržania alebo zvýšenia jeho príjmov, čo vyplýva z § 19 ods. 2 písm. k) cit. zákona. Reklama je predvedenie, prezentácia alebo iné oznámenie v každej podobe súvisiace s obchodnou, podnikateľskou alebo inou zárobkovou činnosťou s cieľom uplatniť produkty (t.j. tovar, služby, nehnuteľnosti, obchodné meno, ochrannú známku, označenie pôvodu výrobku, iné práva a záväzky súvisiace s podnikaním) na trhu (§ 2 ods. 1 písm. a), b) zákona o reklame). Žalobca tvrdil, že sporné výdavky, ktoré vynaložil na svoju (priamu) reklamu dostatočne preukázal svojím účtovníctvom, účtovníctvom dodávateľa, farebnými print scanmi obrazovky zachytávajúcimi webové stránky dodávateľa, CD nosičom s nezameniteľným zápisom vo formáte .W. o vyhotovení webových stránok a skenmi obrazovky webových stránok dodávateľa a úhradou faktúr od správcov domén Atlantis Systems. s.r.o. a WebSupport s.r.o. svedčiacich o „vlastníctve" žalobcu webových stránok G. , G. , G. , G. , G. , G. , G. s tým, že jeho ekonomický prospech z poskytnutej (priamej) reklamy zverejnením webových stránok v jeho „vlastníctve" je nespochybniteľný. Tvrdil, že vyhodnotenie faktúr od správcov domén bolo vykonané v rozpore s ich obsahom, pretože z nich vyplýva úhrada ceny za webhosting a obnovu domény. Obsahom administratívneho spisu mal správny súd za preukázané, že faktúra č. 7480-2013 vystavená dodávateľom Atlantis Systems. s.r.o. pre odberateľa Slovenská patentová a doménová kancelária spol. s r.o. bola vystavená za web hosting „P." (E. v čase od 14. septembra 2013 do 14. septembra 2014 a obnovu domény E. za totožné obdobie, webhosting „P." (M.) za obdobie od 25. septembra 2013 do 25. septembra 2014, a obnovu domény M. za obdobie od 27. septembra 2013 do 27. septembra 2014. Faktúra č. 0323-2014 vystavená totožným dodávateľom pre totožného odberateľa bola vystavená za obnovu domény D. v období od 30. augusta 2013 do 30. augusta 2014. Faktúra 1057-2013 vystavená totožným dodávateľom pre totožného odberateľa mala uvedený názov služby - web hosting „A." (K.) v období od 4. februára 2013 do 4. februára 2014 a obnovu domény K. v rovnakom období. Faktúra 1050-2013 bola dodávateľom Atlantis Systems s.r.o. vystavená pre odberateľa Slovenská patentová doménová kancelária spol. s r.o. za web hosting G. (X.) v období od 25. decembra 2012 do 25. decembra 2013 a za obnovu domény X. v rovnakom období. Faktúra 0291-2014 bola totožným dodávateľom pre žalobcu vystavená za DNS W.: X. od 12. januára 2014 do 12. januára 2015 a za obnovu domény X. v rovnakom čase. Dodávateľ WebSupport s.r.o. vystavil dodávateľskú faktúru č. 114004768 pre žalobcu ako odberateľa za E. hosting Z. v období od 2. januára 2014 do 2. januára 2015. Žalobca ako dôkaz o „vlastníctve" jednotlivých domén predložil aj farebné scany obrazovky webovej stránky G., na ktorej je ako vlastník domény G. uvedený Slovenská 2 4 S / 1 7 1 / 2 0 1 9 - 23 - patentová a doménová kancelária, spol. s r.o., farebný scan webovej stránky G., na ktorej je uvedené, že vlastníkom domény G. a webovej prezentácie je žalobca. 38. Hoci žalobca považoval otázku „vlastníctva" domén za kľúčovú a namietal skutkový záver správcu dane o tom, že „vlastníkom" domén sa stal až 13. augusta 2018, neuviedol, aký vplyv to malo na zákonnosť rozhodnutia žalovaného. Preskúmavané rozhodnutie žalovaného, ani rozhodnutie správcu dane totiž neboli založené na tom, že žalobcovi nemožno uznať deklarované výdavky na (priamu) reklamu za daňové výdavky preto, že nebol „vlastníkom" domén, prostredníctvom ktorých mu mala byť poskytnutá (priama) reklama, ale preto, že neozrejmil, akým spôsobom mala byť jeho (priama) reklama zrealizovaná uverejnením webových stránok, ktoré sa týkali iných subjektov a ktoré propagovali ich činnosť zameranú najmä na ochranu prírody na webových stránkach dodávateľa a aký z nej mal žalobca ekonomický prospech. Žalobca napriek výzve správcu dane uvedené otázky nijako konkrétne neozrejmil a naviac tvrdil, že požiadavka správcu dane na ich zodpovedanie bola neprimeraná, pretože nemá oporu v zákone. Správny súd k tomu uvádza, že úvaha žalobcu je nesprávna, pretože je v rozpore so zákonnými ustanoveniami § 2 písm. i), písm. j), § 19 písm. k) zákona o dani z príjmov a § 2 ods. 1 písm. a) a b) zákona o reklame. Možnosť uznať výdavky daňového subjektu za daňové, ak sú preukázateľne vynaložené, je podmienená ich účelom, ktorým je dosiahnutie, zabezpečenie a udržanie zdaniteľných príjmov daňovníka (žalobcu) a výdavky vynaložené na reklamu možno popri uvedenom uznať za daňové len vtedy, ak boli vynaložené na účel vymedzený v § 19 písm. k) zákona o dani z príjmov. To znamená, že požiadavka správcu dane na ozrejmenie spôsobu realizácie (priamej) reklamy a vyhodnotenie ekonomického prínosu bola legitímna a podstatná pre správne určenie dane. Z uvedeného je zrejmé, že samotná otázka „vlastníctva" webových stránok bez preukázania/ozrejmenia spôsobu realizácie (priamej) reklamy a jej ekonomického úžitku pre žalobcu nemala právny význam. Pokiaľ žalobca v priebehu odvolacieho konania farebnými print scanmi webovej stránky G. preukazoval, že jeho (priama) reklama bola realizovaná zverejnením jeho obchodného mena na G. a G., správny súd sa stotožnil s vyhodnotením týchto dôkazov žalovaným. Boli ním označené za účelové, pretože podľa zistení správcu dane sa na uvedených webových stránkach údaj o ich vlastníctve žalobcom pôvodne nenachádzal, čo nebolo žalobcom vyvrátené. Farebné print scany, ktoré predložil žalobca v odvolacom konaní, totiž neobsahovali údaj o ich zhotovení a žiadny iný údaj, ktorý by preukazoval, že údaj o vlastníctve žalobcu, a teda zverejnenie jeho obchodného mena, bolo ich obsahovou súčasťou aj v preverovanom zdaňovacom období. Naviac z obsahu administratívneho spisu správny súd zistil, že žalobca sám vo vyjadrení zo dňa 15. januára 2018 na výzvu správcu dane, aby predložil dôkazy preukazujúce jeho tvrdenia a ním deklarované skutočnosti uviedol, že na webových stránkach nie je uvedené, kto je vlastníkom domény, pretože pre návštevníka je podstatný prezentovaný obsah. Z uvedeného vyplýva, že na rozdiel od tvrdení 2 4 S / 1 7 1 / 2 0 1 9 - 24 - žalobcu bolo „vlastníctvo" webových stránok žalobcom v priebehu celého roka 2014 preukázané len u G. a tvrdenie, že údaj o vlastníctve žalobcu tejto webovej stránky bol jej súčasťou, a teda, že mu v preverovanom zdaňovacom období bola reklama poskytnutá zverejnením jeho obchodného mena, nebolo preukázané. Z uvedeného vyplýva, že na základe uvedenej žalobnej argumentácie nebolo možné vyhovieť námietke nesprávneho právneho posúdenia veci pre nesprávne/neúplné vyhodnotenie faktúr od správcov domén. Žalovaný preto správne argumentoval, že v konaní nebolo preukázané, že zverejnenie predmetných webových stránok bolo reklamou, ktorá prinášala výhody žalobcovi, pretože ňou mal zviditeľňovať svoje obchodné meno tak, ako to tvrdil. Naviac, žalobca ani neuviedol, ktorá konkrétna jeho obchodná činnosť podľa Obchodného registra je z jeho obchodného mena zrejmá, a teda bola zviditeľňovaná len uvedením obchodného mena žalobcu. Žalovaný (správca dane) správne argumentoval tým, že nestačí, ak je predmetom reklamy webová stránka patriaca žalobcovi, pretože tá musí mať taký obsah, aby žalobcu prezentovala v rozsahu uvedenia jeho plného obchodného mena, pod ktorým je zapísaný v obchodnom registri, jeho loga, propagácie predmetu jeho podnikateľskej činnosti, sídla, kontaktu pre možnosť záujemcov nadviazať s ním obchodnú spoluprácu, alebo iného spôsobu jeho propagácie. 39. Žalobca tiež namietal, že print scany webových stránok dodávateľa, na ktorých boli umiestnené logá a názvy domén G., G., G., G., G., G., G., G., G. v spojení s obsahom CD nosiča, ktorý obsahuje nezameniteľné časové údaje o vytvorení snímok, je nespochybniteľným dôkazom o poskytnutí (priamej) reklamy podľa predložených dodávateľských faktúr. Správca dane (žalovaný) predložené dôkazy vyhodnotili tak, že dodávateľom poskytnuté reklamné služby neboli reklamou/propagáciou žalobcu, alebo jeho podnikateľských aktivít, pretože na webových stránkach dodávateľa, a ani na vyššie označených doménach, ktoré boli na webových stránkach dodávateľa zverejnené, nebolo možné získať žiadnu informáciu o žalobcovi, jeho obchodnom mene, sídle, predmete podnikania, kontakte a pod., a preto dodané reklamné služby neboli realizované pre žalobcu. Hoci žalobca tvrdil, že bol konečným užívateľom dodanej reklamy ako vlastník označených (prezentovaných) domén, svoje tvrdenia napriek opakovaným výzvam správcu dane nepreukázal. Žalobca v podanej žalobe ani neuviedol, v čom je uvedené vyhodnotenie print scanov a CD nosiča nesprávne, a teda v čom je ich vyhodnotenie správcom dane/žalovaným v rozpore s ich obsahom, alebo v rozpore s logickým uvažovaním. To znamená, že takto formulovaný žalobný dôvod nebolo možné pre nedostatok konkrétnej argumentácie preskúmať. Preto boli tvrdenia žalobcu o nesprávne zistenom skutkovom stave veci len vyjadrením jeho nesúhlasu s hodnotením týchto dôkazov, ktorý pre konštatovanie nezákonnosti rozhodnutí žalovaného nestačí. Pre úplnosť správny súd dodáva, že print scany a CD nosič boli orgánmi správy daní vyhodnotené v súlade s ich obsahom. Na predložených print scanoch boli zverejnené webové stránky subjektov, zaoberajúcich sa ochranou prírody, 2 4 S / 1 7 1 / 2 0 1 9 - 25 - flóry a fauny bez akejkoľvek zmienky o žalobcovi a bez možnosti získať o ňom, alebo o jeho podnikateľskej činnosti, akékoľvek informácie klikom na zverejnené domény, čo zistil správca dane v priebehu daňovej kontroly. Webové stránky dodávateľa už aktuálne nie sú funkčné, a preto nebolo možné overiť žiadne skutočnosti týkajúce sa ich obsahu v preverovanom zdaňovacom období. Z uvedeného vyplýva, že pokiaľ orgány správy daní print scany a CD nosič vyhodnotili tak, že z ich obsahu nevyplynul žiadny údaj o žalobcovi alebo o jeho podnikateľskej činnosti, bolo takéto hodnotenie týchto dôkazov v súlade s ich obsahom. 40. Na základe uvedeného dospel správny súd k záveru, že pokiaľ boli dôkazy predložené žalobcom a získané v priebehu administratívnej kontroly a vyrubovacieho konania vyhodnotené takým spôsobom, že nimi nebolo preukázané, že dodané reklamné služby boli reklamou žalobcu, pretože žalobcu, ani predmet jeho podnikania nijakým spôsobom nepropagovali, ani nezviditeľňovali, bolo takéto vyhodnotenie predložených dôkazov a z nich prijaté skutkové závery v súlade s ich obsahom. Z týchto správnych skutkových záverov vyvodili orgány správy daní správny záver, že žalobca nepreukázal, že deklarované výdavky na (priamu) reklamu sú daňovými výdavkami v zmysle § 2 písm. i) zákona o dani z príjmov, pretože nepreukázal, že boli vynaložené na účel vymedzený v § 19 ods. 2 písm. k) tohto zákona a že boli vynaložené v súvislosti s jeho zdaniteľným príjmom, a teda, že zvyšujú výsledok hospodárenia žalobcu v preverovanom zdaňovacom období, ktorý má vplyv na výšku dane z príjmov. To znamená, že žalobná námietka nesprávne zisteného skutkového stavu veci, ani žalobná námietka nesprávneho právneho posúdenia veci nebola dôvodná. 41. Správny súd, tak ako vyplýva z vyššie uvedeného, dospel po preskúmaní napadnutého rozhodnutia žalovaného z dôvodov uvedených v žalobe k záveru, že žaloba nie je dôvodná, resp. z dôvodov uvedených v žalobe nie je napadnuté rozhodnutie žalovaného nezákonné, a preto žalobu podľa § 190 SSP zamietol. 42. O trovách konania správny súd rozhodol podľa § 167 ods. 1 SSP (a contrario), podľa ktorého má právo na náhradu trov konania len žalobca, ktorý bol v konaní celkom alebo sčasti úspešný. Žalobca nebol v konaní úspešný, a preto mu správny súd náhradu trov konania nepriznal. Toto rozhodnutie prijal správny súd pomerom hlasov 3 : 0 (§ 139 ods. 4 SSP). Poučenie: Toto rozhodnutie nadobudne právoplatnosť uplynutím lehoty 30 dní od doručenia rozsudku alebo podaním kasačnej sťažnosti v tej istej lehote proti tomuto rozsudku. Proti tomuto rozhodnutiu je prípustná kasačná sťažnosť, ktorú môže podať účastník konania, ak bolo rozhodnuté v jeho neprospech, pričom ju musí podať v lehote 30 dní 2 4 S / 1 7 1 / 2 0 1 9 - 26 - od doručenia rozhodnutia. Kasačná sťažnosť sa podáva na tunajšom súde. Kasačnú sťažnosť možno odôvodniť len tým, že krajský súd v konaní alebo pri rozhodovaní porušil zákon tým, že a) na rozhodnutie vo veci nebola daná právomoc súdu v správnom súdnictve, b) ten, kto v konaní vystupoval ako účastník konania, nemal procesnú subjektivitu, c) účastník konania nemal spôsobilosť samostatne konať pred krajským súdom v plnom rozsahu a nekonal za neho zákonný zástupca alebo procesný opatrovník, d) v tej istej veci sa už skôr právoplatne rozhodlo alebo v tej istej veci sa už skôr začalo konanie, e) vo veci rozhodol vylúčený sudca alebo nesprávne obsadený krajský súd, f) nesprávnym procesným postupom znemožnil účastníkovi konania, aby uskutočnil jemu patriace procesné práva v takej miere, že došlo k porušeniu práva na spravodlivý proces, g) rozhodol na základe nesprávneho právneho posúdenia veci, h) sa odklonil od ustálenej rozhodovacej praxe kasačného súdu, i) nerešpektoval záväzný právny názor, vyslovený v zrušujúcom rozhodnutí o kasačnej sťažnosti alebo j) podanie bolo nezákonne odmietnuté. Dôvod kasačnej sťažnosti uvedený vyššie pod písm. g) až i) sa vymedzí tak, že sťažovateľ uvedie právne posúdenie veci, ktoré pokladá za nesprávne, a uvedie, v čom spočíva nesprávnosť tohto právneho posúdenia. Dôvod kasačnej sťažnosti nemožno vymedziť tak, že sťažovateľ poukáže na svoje podania pred krajským súdom. V kasačnej sťažnosti sa musí okrem všeobecných náležitostí podania podľa § 57 uviesť: a) označenie napadnutého rozhodnutia, b) údaj, kedy napadnuté rozhodnutie bolo sťažovateľovi doručené, c) opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva (ďalej len "sťažnostné body"), d) návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti. Sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa musia byť spísané advokátom. Kasačnú sťažnosť je potrebné predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší účastník konania dostal jeden rovnopis s prílohami. Ak sa nepredloží potrebný počet rovnopisov a príloh, správny súd vyhotoví kópie podania na trovy toho, kto podanie urobil. Poznámka: Rozhodnutie nepodpísal člen senátu Q.. W. V. z dôvodu jeho ospravedlnenej neprítomnosti na súde v čase jeho podpisovania.

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2020:6019200455.1 (dáta aktuálne k 10. 11. 2026). Záväzné je znenie zverejnené súdom.




